En familie på Boldrupvej i Thorup havde dagen før Kr.Himmelfartsdag hævet et større kontantbeløb til indkøb af en hest, som skulle købes i helligdagene. Pengene blev gemt i boligen. Familien forlod huset kortvarigt og gemte som vanligt nøglen under en blomsterkrukke uden for huset. Gerningsmanden har foremntlig set familien forlade huset. Indbruddet skete d. 30. april mellem 13.30 og 17.30 Familien følte sig sikker, da huset vogtes af en bidsk schæferhund, der går frit omkring inde i huset. Gerningsmanden er da også blevet bidt, formentlig i armen. Der blev fundet blodspor i køkken og på fliser uden for huset. Politiet arbejder med sagen og vil gerne høre om personer, der på mystisk vis er blevet bidt i armen efter 30. april. Kontakt Nordjyllands Politi på 114

Opsummering:
Heldigvis fik familiens hund sat sit mærke i indbrudstyven